S-890/2021

Mál þetta sem dómtekið var 11. júní 2021 höfðaði Lögreglustjórinn á höfuðborgarsvæðinu með ákæru 13. apríl 2021 á hendur ákærða G-kk-þgf R-kk-þgf K-kk-þgf, kt. [...], [...], Hafnarfirði:

„Fyrir eftirtalinn umferðarlagabrot, með því að hafa:

1. Þriðjudaginn 8. september 2020, ekið bifreiðinni [...] án ökuréttinda, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóði mældist vínandamagn 1.02 ‰ og amfetamín 165 ng/ml) um Reykjavíkurveg í Hafnarfirði, við Hellisgötu, þar sem lögregla stöðvaði aksturinn.

Telst brot þetta varða við 1., sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Sunnudaginn 20. desember 2020, ekið bifreiðinni [...] án ökuréttinda, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóði mældist vínandamagn 0,61 ‰ og amfetamín 510 ng/ml) um Fjarðarhraun í Hafnarfirði, við Flatahraun, þarsem lögregla stöðvaði aksturinn.

Telst brot þetta varða við 1., sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.“

Ákærði mætti ekki við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og rannsóknargagna málsins telst framangreind háttsemi sönnuð og er hún réttilega heimfærð til refsiákvæða í ákæru.

Ákærði er fæddur í apríl árið [...] og samkvæmt framlögðu sakavottorði hefur hann þrívegis áður sætt refsingu. Ákærði gekkst undir sektargerð hjá Lögreglustjóranum á höfuðborgarsvæðinu 30. ágúst 2013 fyrir akstur undir áhrifum fíkniefna og fíkniefnalagabrot. Ákærði gekkst á ný undir sektargerð hjá Lögreglustjóranum á höfuðborgarsvæðinu 6. júlí 2017 fyrir samskonar brot. Að endingu var sektarboð áritað í Héraðsdómi Reykjaness 28. október 2020 og ákærði var sektaður fyrir hraðakstur og akstur án gildra ökuréttinda. Brot ákærða í fyrri ákærulið var framið áður en honum var síðast gerð refsing og gildir því 78. gr. almennra hegningarlaga nr. 19/1940 um þann ákærulið. Seinni ákæruliður varðar háttsemi sem var framin eftir það tímamark. Ákærði ók í þriðja skipti undir áhrifum áfengis eða fíkniefna. Með hliðsjón af framanröktu með vísan til dómvenju í málum af þessu tagi, þykir refsing ákærða hæfilega ákveðin fangelsi í 45 daga.

Með vísan til lagaákvæða í ákæru og til 3. mgr. 99. gr. laga nr. 77/2019 er sviptur ökurétti ævilangt frá birtingu dómsins að telja.

Samkvæmt úrslitum málsins, sbr. 1. mgr. 235. gr. laga nr. 88/2008 um meðferð sakamála, verður ákærða gert að greiða allan sakarkostnað. Ákærði dæmist því til að greiða útlagðan kostnað vegna rannsókna á lífsýnum, samtals 222.324 krónur.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Dómsorð:

Ákærði, G-kk-nf R-kk-nf K-kk-nf, sæti fangelsi í 45 daga.

Ákærði er sviptur ökurétti ævilangt frá birtingu dóms að telja.

Ákærði greiði 222.324 krónur í sakarkostnað.

Ó-kk-nf E-kk-nf J-kk-nf